Representanten Ulf Erik Knudsen vil setje fram eit representantlovforslag - nei, det er representanten Karin S. Woldseth som skal setje fram lovforslaget.
På vegne av representantene Ulf Erik Knudsen, Øyvind Korsberg og meg selv har jeg gleden av å fremme representantlovforslag om å avvikle åpningstidsbestemmelsene i lov om helligdager og helligdagsfred, herunder avskaffing av den såkalte Brustad-bua.
Lovforslaget vil bli behandla på reglementsmessig måte.
Presidenten ber om forslag til mellombels visepresident i Odelstinget.
Jeg har den glede å foreslå Ågot Valle.
Ågot Valle er foreslått som mellombels visepresident i Odelstinget. - Andre forslag er ikkje sette fram.
Høsten 2007 kom det fram at noen få norske kommuner hadde solgt framtidige kraftinntekter og investert pengene i risikofylte obligasjoner formidlet av selskaper i Terra-systemet. Kommunene tapte store summer på disse investeringene. På anmodning fra Kommunal- og regionaldepartementet foretok fylkesmennene i Sogn og Fjordane, Nordland, Vest-Agder og Rogaland lovlighetskontroll av finansforvaltningsreglementet i de berørte kommunene i sine fylker og vurderte om de finansielle avtalene som kommunene hadde inngått, var i tråd med reglementet. Lovlighetskontrollene avdekket at samtlige kommuner hadde brutt kommuneloven på flere punkter. Brudd på kommuneloven er etter mitt syn svært alvorlig. I tillegg er den økonomiske situasjonen disse kommuner nå har kommet opp i, svært alvorlig. Kommunene er selv ansvarlige for de investeringene de gjør. Det kan ikke være slik at kommunene skal kunne plassere penger i risikofylte investeringer for så selv å ta gevinsten dersom det går bra, mens derimot statlige myndigheter skal stille opp hvis investeringene medfører tap. Det ville vært galt om staten skulle grepet inn og dekket kommunenes tap ved slike investeringer. Dette må være vårt hovedsynspunkt. Samtidig er det viktig å huske at det er kommunene som leverer mange av de viktigste velferdstjenestene våre. Innbyggerne i de aktuelle kommunene må bli minst mulig skadelidende i denne situasjonen. De har som alle oss andre krav på grunnleggende velferdstjenester. Barna må få gå på skole og i barnehage. Eldre må få den trygghet og verdighet de har krav på, og innbyggerne må få den servicen de har krav på. Derfor fremmet Kommunal- og regionaldepartementet 25. april den proposisjonen som vi nå behandler. En enstemmig komite slutter seg til Regjeringens forslag om endringer i kommuneloven om forlengelse av inndekningsperioden for underskudd. Dette er et nødvendig grep, slik at de kommuner som har fått uforholdsmessige store utfordringer, har mulighet til å rydde opp i sine økonomiske forpliktelser uten at det skal gå altfor hardt ut over innbyggerne i de berørte kommuner. Det er tross alt det viktigste i denne saken.
Fleire har ikkje bedt om ordet til sak nr. 2.[[Votering, sjå nedanfor]]
Odelstinget skal votere i sak nr. 2.
Det blir votert over overskrifta til lova og lova i det heile.
Lovvedtaket vil bli sendt Lagtinget.
Dermed er dagens kart ferdigbehandla. Ber nokon om ordet i medhald av § 37 a i forretningsordenen før møtet blir heva? - Møtet er heva.